
Serviciul administrație publică locală
Compartiment autorizări activități economice, registratură  și  mediul asociativ 

Nr.  1197 din 01.02.2024          
RAPORT

DE SPECIALITATE

la Proiectul de Hotărâre privind aprobarea regulamentului privind regimul finanţărilor nerambursabile de la bugetul local al municipiului Marghita pe anul 2024 pentru activităţi nonprofit de interes local, în baza Legii nr. 350/2005 

Pentru finanțarea de la bugetul local al municipiului Marghita pe anul 2024 a proiectelor persoanelor fizice și persoanelor juridice fără scop patrimonial,  asociațiilor și fundațiilor constituite conform legii care activează în folosul comunității municipiului Marghita și propun desfășurarea unor acțiuni sau programe care să contribuie la interesul public local al municipiului Marghita în domeniile specificate în Programul anual al finanțărilor nerambursabile, este necesară elaborarea și aprobarea Regulamentului privind regimul finanțărilor nerambursabile de la bugetul local al municipiului Marghita pe anul 2024 pentru activități nonprofit de interes local din domeniile: cultură și sport. 


Regulamentul cuprinde principiile, cadrul general, procedura pentru atribuirea contractelor de finanțare nerambursabilă din fonduri publice și căile de atac ale actului sau deciziei autorităților finanțatoare care aplică procedura de atribuire a contractelor de finanțare nerambursabilă.


Atribuirea contractelor de finanțare nerambursabilă se face în baza selecției publice   de   proiecte, în limita fondurilor publice alocate de Consiliul Local al municipiului Marghita pentru fiecare domeniu cuprins în Programul anual, aprobat de către Consiliul local al municipiului Marghita odată cu aprobarea bugetului local de venituri și cheltuieli. 


În cursul anului bugetar 2024 se pot organiza una sau mai multe sesiuni de selecție a proiectelor care vor beneficia de finanțare nerambursabilă de la bugetul local al municipiului Marghita, în limita fondurilor aprobate prin Programul Anual.

Valoarea maximă a finanțării solicitate/proiect se va încadra în limita de 5000 lei în domeniul cultură, limită aprobată prin Hotărârea Consiliului Local nr. 31 din 20.02.2023 . 

Deoarece Consiliul local al municipiului Marghita poate cofinanța proiectele beneficiarilor cu maxim 90% din bugetul total al proiectului, beneficiarul finanțării trebuie să asigure o contribuție proprie de minim 10%.

Categoriile de obiective, tipurile de activități și indicatorii pentru fiecare domeniu sunt prevăzute în regulament.


Procedura de selecție a proiectelor, organizată de Municipiul Marghita cuprinde următoarele etape:

· publicarea programului anual pentru acordarea finanțărilor nerambursabile;

· publicarea anunțului de participare;

· depunerea propunerilor de proiecte;

· verificarea documentației și a condițiilor de eligibilitate;

· evaluarea propunerilor de proiect;

· comunicarea rezultatelor;

· soluționarea contestațiilor;

· încheierea contractelor de finanțare nerambursabilă; 

· publicarea anunțului de atribuire a contractelor de finanțare nerambursabilă.


Evaluarea și selecția proiectelor se va realiza de către comisia numită prin hotărâre a Consiliului local al municipiului Marghita.


Comisia de selecție și evaluare este organizată corespunzător domeniului de specialitate. Membrii comisiei de evaluare sunt specialişti, cu abilităţi şi rezultate în managementul activităţii de administraţie publică, precum şi cu disponibilitate dovedită de a participa la activitatea comisiilor. Comisia are în componenţă reprezentanţi ai Primăriei municipiului Marghita şi aleși locali.

Comisia de selecție și evaluare va funcționa în baza Regulamentului propus.


Evaluarea proiectelor se va realiza în două etape:


I. Verificarea documentației și a condițiilor de eligibilitate;


II. Evaluarea calității propunerilor de proiect și evaluarea financiară. 

Toate cererile selectate în urma primei etape de selecție sunt supuse evaluării pe baza unei grile-cadru de evaluare. Proiectele stabilite ca fiind câștigătoare sunt cele care întrunesc punctajul cel mai mare, rezultat din grila de evaluare, fiind cele mai avantajoase din punct de vedere tehnico-financiar.

După finalizarea procedurii de evaluare a proiectelor, comisia de selecție și evaluare va întocmi un Proces verbal al procedurii de atribuire, care va fi înaintat conducătorului autorității contractante, în vederea supunerii spre aprobare Consiliului local al municipiului Marghita.


Solicitanții au dreptul să formuleze contestații cu privire la rezultatul sesiunii de selecție și să le depună la sediul autorității finanțatoare în termen de cel mult trei zile de la data publicării pe site-ul Primăriei Municipiului Marghita, aducerii la cunoștința acestora a rezultatului selecției. 

În vederea soluționării contestațiilor depuse de candidați, la nivelul autorității finanțatoare se va înființa o comisie de soluționare a contestațiilor, care va funcționa in baza Regulamentului.

Contestațiile se soluționează în termen de maxim cinci zile de la data expirării termenului pentru depunerea contestațiilor. 




După împlinirea termenului de 6 zile, dar nu mai târziu de 30 de zile de la data comunicării rezultatului final al sesiunii de selecție a proiectelor pe site-ul Primăriei Municipiului Marghita, între Municipiul Marghita și solicitanții selectați se încheie contracte de finanțare nerambursabilă.

Pe parcursul derulării contractului, solicitanții care au primit finanțare au obligația de a prezenta Primăriei municipiului Marghita raportări intermediare, care se depun înainte de decontarea oricărei tranșe intermediare și raportări finale, al căror termen de depunere este 30 noiembrie a anului bugetar în care a fost încheiat contractul de finanțare; pentru proiectele care presupun activități prevăzute în luna decembrie, data limită de depunere a raportului final este 25 decembrie, astfel încât să poată fi asigurată decontarea sumelor în anul bugetar în care s-a încheiat contractul de finanțare. 


Prevederile regulamentului vor fi aplicate tuturor finanțărilor nerambursabile acordate din bugetul local și primează oricăror prevederi ale altor regulamente aprobate anterior.

Prezentăm în continuare principalele modificări operate în regulamentul solicitanților de finanțare de la bugetul local al Municipiului Marghita pe anul 2024.

	Nr. crt.
	Secțiunea
	Propuneri regulament și anexe la regulament 2024

	1. 
	Capitolul l - Dispoziții generale din Regulamentul privind regimul finanțărilor nerambursabile pentru domeniile și sport


	S-a adăugat modificarea definitiei cheltuielii eligibile potrivit Ordonanței nr. 20 din 31 ianuarie 2024 , art. 1, pct. 1 ” sunt efectuate între data semnării contractului de finanțare nerambursabilă cu Municipiul Marghita și data finalizării ultimei activități specifice din perioada de implementare/durata proiectului ”

	2. 
	
	S-a adăugat criteriul de eligibilitate ”sa aibă sediul în Marghita.”

	3. 
	
	S-a completat cu tipuri de activități neeligibile și definiția lor: activităti politice sau ideologice, Campanie electorală, activități asimilate campaniilor electorale, activități care au fost deja finanțate sau se află în procesul de finanțare din bugetul de stat sau din alte surse( ” aceeași parte de cheltuială eligibilă din cadrul proiectului nu poate fi decontată din două sau mai multe surse de finanțare” OG nr. 51/1998-Art. 2 alin.(1) lit. d).



	4. 
	Capitolul II – Procedura de solicitare a finanțării
	S-a adăugat în documentația solicitanților sa aibă sediul/domiciliul în Marghita și solicitarea dovezii existentei resurselor de finanțare proprii sau oferite de terți.

	5. 
	Capitolul IV - Procedura evaluării şi a selecţionării proiectelor
	S-a adăugat condiția ca în situația în care se vor utiliza și distribuii  produse de comunicare sau materiale, se va amplasa pe acestea și stema municipiului Marghita, cu precizările necesare. 

	6. 
	Capitolul V – Încheierea contractului de finanțare
	S-a adăugat obligația beneficiarului de a semna la încheierea contractului și o Declarație de angajament, al cărei conţinut este prevăzut în Anexa.D 05.

	7. 
	Capitolul VI – Derularea contractului de finantare din Regulamentul privind regimul finanțărilor nerambursabile 
	S-a modificat tranşa finală la 15%.  

	8. 
	Capitolul VIII – Sancțiuni din Regulamentul privind regimul finanțărilor nerambursabile 
	S-a modificat penalizarea în cazul nerespectării termenelor contractuale, prin interzicerea participării pentru alocarea unei finanțări nerambursabile imediat următoare, din fondurile bugetului local, 

	9. 
	Capitolul IX – Gestionarea datelor cu caracter personal din Regulamentul privind regimul finanțărilor nerambursabile
	S-a adăugat modelul de acord al solicitantului privind prelucrarea datelor cu caracter personal de către autoritatea contractantă - Anexa E.

	10. 
	Capitolul X – Dispozitii finale din Regulamentul privind regimul finanțărilor nerambursabile 
	Anexa I privind contractul de finantare  a fost completată cu Declarația de angajament a beneficiarului –Anexa. D05 .



	11. 
	Anexa 1 - Categorii de cheltuieli eligibile din Regulamentul privind regimul finanțărilor nerambursabile 
	S-a majorat plafonul maxim al cheltuielilor pentru masa persoanelor implicate în proiect la 23 de lei/zi/persoană iar pentru cazare, la 265 de lei/zi/persoană, conform H.G. nr. 714/2018 privind drepturile și obligațiile personalului autorităților și instituțiilor publice pe perioada delegării și detașării în altă localitate.

	12. 
	Anexa I – contractul –cadru - Cultură-, la Regulamentul privind regimul finanțărilor nerambursabile
	S-a adăugat modificarea definitiei cheltuielii eligibile potrivit Ordonanței nr. 20 din 31 ianuarie 2024 , art. 1, pct. 1 ” sunt efectuate între data semnării contractului de finanțare nerambursabilă cu Municipiul Marghita și data finalizării ultimei activități specifice din perioada de implementare/durata proiectului ” la Capitolul V - Valoarea contractului.

S-a adăugat sintagma ” de la finalizarea perioadei de implementare a proiectului” potrivit Ordonanței nr. 20 din 31 ianuarie 2024 , art. 1, pct. 2, la Capitolul IX-Monitorizare și control.

S-a evidenţiat mai clar prevederea legală privind interzicerea participării pentru alocarea unei finanțări nerambursabile imediat următoare, din fondurile bugetului local în  cazul nerespectării termenelor contractuale, la Capitolul XI – Răspunderea contractuală și Capitolul XIV -  Rezilierea contractului.

Capitolul XIX –Dispoziții generale și finale:

- S-a completat tipurile  de activități neeligibile: activitati politice sau ideologice, campanie electorală, activități asimilate campaniilor electorale, activități care au fost deja finanțate sau se află în procesul de finanțare din bugetul de stat sau din alte surse( ” aceeași parte de cheltuială eligibilă din cadrul proiectului nu poate fi decontată din două sau mai multe surse de finanțare” OG nr. 51/1998-Art. 2 alin.(1) lit. D).

S-a completat cu mențiunea că constituie titlu executoriu pentru satisfacerea creanțelor rezultate în urma rezilierii;  

S-a completat cu acordul beneficiarului privind utilizarea și prelucrarea datelor cu caracter personal de către Autoritatea finanțatoare. 

A fost completat cu Declarația de angajament a beneficiarului –Anexa. D05 și Declarația de imparțialitate –Anexa. D01.

	13. 
	Anexa IV - modelul de Formular pentru raportări intermediare si finale la Regulamentul privind regimul finanțărilor nerambursabile
	A fost completat cu precizări suplimentare referitoare la justificarea cheltuielilor efectuate în perioada de raportare.

	14. 
	Anexa VI - lista documentelor justificative la Regulamentul privind regimul finanțărilor nerambursabile 
	Modelele documentelor au fost completate cu cerere de avans  și s-au adăugat specificații cu privire la datele personale.


Față de aspectele prezentate anterior, consider că sunt îndeplinite condițiile legale pentru supunerea spre dezbatere şi adoptare a Proiectului de Hotărâre privind aprobarea Regulamentul privind regimul finanțărilor nerambursabile alocate de la bugetul local al municipiului Marghita pe anul 2024 pentru activități nonprofit de interes local, în baza Legii nr. 350/2005. 

